google/wiki40b huggingface dataset:
Delivery Man

Handling

David Wozniak (Vince Vaughn) er et leveringsbud som arbeider for farens forretning, og han blir forfulgt av kjeltringer som han skylder 80 000 dollar til. Hans kjæreste, Emma (Cobie Smulders) er gravid med hans barn. En dag kommer David hjem fra jobb, og en advokat venter på ham. Advokaten representerer en sædbank hvor David donerte sæd tjue år tidligere da han var student. Som følge av disse donasjonene til sædbanken, er han nå far til 533 barn. Av disse har 142 barn sluttet seg til et gruppesøksmål for å tvinge sædklinikken til å avsløre identiteten til "Starbuck", ett alias som David brukte da han donerte sæd.
Davids venn og advokat Brett (Chris Pratt) representerer ham, når David prøver å holde identiteten sin hemmelig. Brett gir David en oversikt over alle partene i søksmålet, og David begynner å følge etter dem. David vurderer å identifisere seg selv. Men etter at kjeltringene som han skylder penger til angriper faren hans, blir han enig med sin advokat om å saksøke sædbanken for å unngå at identiteten hans blir avslørt. David vinner søksmålet, mottar en erstatning på 200 000 dollar, og klarer å holde sin identitet forseglet.
David begynner snart å angre, og han vurderer å avsløre sin sanne identitet. Men hvis han velger å gjøre dette, ville han miste hele erstatningen på 200 000 dollar som han vant i motsøksmålet. Han avslører til faren sin at han er Starbuck. Faren hans bestemmer seg for å nedbetale David`s gjeld, og David avslører endelig sin identitet offentlig på Facebook. Han besøker Emma i det hun holder på å føde barnet deres. På sykehuset etter at barnet deres er født frir David til Emma, og flere av barna hans møter opp for å se ham.
Carmen (Cebu)

Carmen (Bayan ng Carmen) er en kommune i Filippinene. Kommunen tilhører provinsen Cebu og ligger på øya ved samme navn. Folkemengden var på 51 325 innbyggere ved folketellingen i 2015.
Zahle

Zahle (Zahlé, Zahla eller Zahleh; arabisk زحلة) er Libanons tredje største by. Den ligger sentralt i Bekaa-dalen, tett ved hovedveien fra Beirut til Damaskus, og har (2006) mellom 150 000 og 200 000. De fleste av innbyggerne er kristne.
Zahle er administrasjonssete for distriktet Zahle i guvernementet Bekaa.
Berlin-erklæringen (1945)

Berlin-erklæringen av 5. juni 1945 var en kunngjøring fra de fire allierte seierherrene etter andre verdenskrig (USA, Storbritannia, Sovjetunionen og Frankrike), om at disse overtok den øverste statsmyndighet i Tyskland.
Maktovertakelsen var begrunnet i Tysklands nederlag i krigen, og omfattet regjeringsmakten, kommandoen over Wehrmacht, forvaltning og myndighet over delstater, byer og kommuner. Det allierte kontrollrådet ble samtidig opprettet for å utøve de alliertes myndighet i Tyskland. Landet ble dessuten i en egen erklæring, oppdelt i fire okkupasjonssoner, basert på grensene fra 1937.
Kontrollrådet besto av militærguvernørene Georgij Zjukov (Sovjetunionen), Dwight D. Eisenhower (USA), Bernard L. Montgomery (Storbritannia) og Jean de Lattre de Tassigny (Frankrike).
Allerede før krigens slutt hadde de allierte diskutert hvordan Europa skulle organiseres i fredstid. Mot slutten av 1943 kom temaet om Tysklands deling opp i Teherankonferansen. Under Jaltakonferansen i februar 1945, planla Stalin, Roosevelt og Churchill inndeling i okkupasjonssoner. Grunnlinjene i tysklandspolitikken ble avtalt mellom disse tre stormaktene, under Potsdamkonferansen, sommeren 1945.
St. Johanneslogen Harald til det Lysende Haab

St. Johanneslogen Harald til det Lysende Haab er en frimurerlosje i Den Norske Frimurerorden (St. Johannesloge nr. 14) som ble innviet den 7. september 1920 i Haugesund.
Dens historie begynner med en broderforening, opprettet i 1910. Den ble opphøyd til selvstendig loge i 1920.
Sätra tunnelbanestasjon

Sätra tunnelbanestasjon er en stasjon på Stockholms tunnelbane. Den trafikkeres av T-bane 2 (rød linje) og ligger mellom stasjonene Skärholmen og Bredäng. Selve stasjonen ligger på vestre siden av sentrum.
Stasjonen ble innviet 16. mai 1965 som den 63. stasjonen, og var den siste som ble innviet i regi av AB Stockholms Spårvägar (SS). Sätra var endestasjon frem til 1. mars 1967, da banen ble forlenget.
Fylkesvei 6188

Fylkesveg 6188 går mellom Ulvsnes og Rønsvika i Aure kommune. Veien er 9,0 km lang.
Frem til 2019 hadde veien betegnelsen Fv361.
Armin

Etymologi

Det europeiske navnet skriver seg fra Arminius, en cheruskisk høvding som beseiret romerne i Slaget ved Teutoburgerskogen. Arminius var hans latinske navn; navnet er enten en latinisering av hans opprinnelige cheruskiske navn eller et rent romersk tilnavn, kanskje avledet av det latinske ordet armenium, som betegnet en kraftig blå farge. Således kunne det være at Arminius ble kalt «blå øyne», slik hans bror Flavus ble kalt den «blonde» som referanser til fysiske kjennetegn som romerne ga sine naboer.
Det persiske navnet er den moderne form for Ariobarzan, en persisk general som kjempet mot Aleksander den store og ble beseiret av ham i slaget ved Perserpasset.
Comythovalgus

Utseende

Små, svarte gullbasser med forholdsvis lange bein. Som vanlig for Valgini er pronotum mye smalere enn dekkvingene. Kroppen er tett kledt med lyse skjell, i tillegg har den dusker av lange, lyse, oppstående hår på pronotum og dekkvingene.

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt i østlige, sentrale og sørlige deler av Afrika.
Finneidfjorden

Finneidfjorden er en fjordarm av Ranfjorden i Hemnes kommune i Nordland. Fjorden har innløp mellom Nesodden i nordvest og Forneset i sørøst og strekker seg 5,5 kilometer sørvestover til Finneidfjord i bunnen av fjorden.
Halvveis inn i fjorden ligger grenda Svalsenget på nordvestsiden. Tettstedet Finneidfjord ligger på et eid som er cirka 550-650 meter bredt. På den andre siden ligger Sørfjorden. Eidet går vestover til Hemneshalvøya.
E6 går langs østsiden av fjorden.
Bibi Johns

Biografi

Hun startet sin karriere tidlig, sang på skoleavslutninger hjemme i Arboga og debuterte som trettenåring på en Barnas dag-tilstelning. Etter fullført skolegang søkte Johnson seg til kunstskole for å utdanne seg til reklametegner. I Stockholm kom hun i kontakt med den musikalske showgruppen Vårat gäng. Johnson debuterte med gruppa i 1946 og kom deretter til å turnere med den i halvannet år. Siden ble hun engasjert som vokalist hos Carl-Henrik Norin og senere hos Thore Swanerud.
I 1951 reiste Johnson til USA. Hun kom i kontakt med plateselskapet RCA Victor og fikk artistnavnet Bibi Johns, men det var i Vest-Tyskland hun raskt gjorde karriere. Bibi Johns var den første i rekken av kvinnelige svenske slagersangere som gjorde suksess i Vest-Tyskland, og det er først og fremst hennes tid der på 1950- og 1960-tallet som gav henne berømmelse. I årene i Vest-Tyskland medvirket Johnson dessuten i et tyvetalls filmer.
I begynnelsen av 1960-tallet kom hun hjem til Sverige for å turnere i folkeparkene og spille revy på Liseberg. På hjemmebane fikk Johnson nå grammofon-suksesser med sanger som «Leka med elden», «Bröllopet» og «Bibbi's Bossa Nova». Det er imidlertid i Vest-Tyskland at Johnson har hatt sine aller største suksesser. 
Hun har vært programleder for flere tyske TV-programmer. Hjemme i Sverige var Johnson programleder for Melodifestivalen 1983.
Johnson har også gjort karriere som kunstmaler. I 1975 begynte hun på kunstskole i München og har hatt utstillinger i flere tyske byer.
Aspelund

Grunnkrets

Området som tilhørte Aspelund poststed er identisk med Fagernes grunnkrets.
Nytallerken

nytallerken er et Oslo-basert uavhengig, norsk litteraturtidsskrift som ble publisert på Internett i perioden 2000 til 2003. nytallerken ble grunnlagt av Jens Wabø, Frode Alexander Brøndbo, Andreas Ribe og Richard Melkeraaen. nytallerken publiserte ny skjønnlitteratur, litteraturkritikk og essayistikk av etablerte og uetablerte forfattere og skribenter. Blant bidragene finner man blant annet dikt av forfatterne Rune Christiansen, Mona Høvring, Gaute Heivoll og Brynjulf Jung Tjønn. Tidsskriftets siste redaksjon besto av redaktørene Jens Wabø og Frode Alexander Brøndbo.
Reine-klassen

Reine-klassen er en skipsklasse for Sjøforsvaret. Klassen består av de to skipene «Olav Tryggvason» og «Magnus Lagabøte» og er en modifisert utgave av Nornen-klassen for Sjøheimevernet.

Historie

I 2007 ble det bestilt to fartøyer som ble levert i 2010 og 2011. Denne klassen er en noe modifisert utgave av Nornen-klassen, som er bedre tilpasset Sjøheimevernets behov, med bl.a mulighet for å laste ombord flerbruksfartøy eller containere på akterdekket.
Hensikten med Reine-klassen var å ha en rolle som logistikkfartøy for flerbruksfartøyene, og skolefartøy hvor Heimevernet kunne trene og/eller arrangere kurs etter behov.
Forsvaret ville ikke selv ha eierskapet, men inngikk en 15 år lang leiekontrakt med Remøy Management og Remøy Shipping som kontraherte fartøyene. Fartøyene ble bygd i Szczecin i Polen.
I statsbudsjettet for 2013 ble de to fartøyene i Reine-klassen overført fra Heimevernet til Sjøforsvaret. «Magnus Lagabøte» disponeres av Kystvakten, «Olav Tryggvason» av Marinens logistikkvåpen. I 2018 ble også «Magnus Lagabøte» flyttet til  Marinens logistikkvåpen.
Dianjun

Dianjun (kinesisk: 点军区; pinyin: Diǎnjūn Qū) er et bydistrikt i byprefekturet Yichang i kinesiske provins Hubei. Det har et areal på 528,7 / 546 km² og teller 105 175 innbyggere (2004).
Edvard Valpas-Hänninen

Liv og vike

Valpas-Hänninen gikk i 7 år på gymnaset (lyceum) i Vasa og gikk deretter noen år i murerlære i Helsingfors. I 1899 gikk han inn i redaksjonen for Työmies. Som sjefredaktør for denne avisen fra 1901 og 1918 og som leder av Finlands sosialdemokratiske parti mellom 1906 og 1909 hadde han en stor innflytelse på utformingen av den sosialdemokratiske politikken. Etter 1900-tallets første tiår begynte hans stjerne å dale, og under utbruddet av den finske borgerkrigen i 1918 ble han overgitt av Otto Ville Kuusinen, Kullervo Manner og andre såkalte novembersosialister. Dermed var hans politiske karriere ute.
Valpas-Hänninen var en ortodoks marxist i Karl Kautskys ånd, som holdt fast ved doktrinen om at samfunnet måtte endres gjennom indre krefters spill. Utviklingen måtte ikke påskyndes, men heller ikke forhindres. Selv om han ikke deltok i krigen i 1918 ble hans aggressive tonefall i pressen ansett som medvirkende til opprørsåndens oppkomst. Han førte et såpass voldsomt språk i Työmies at enkelte moderate i den sosialdemokratiske partiledelsen, blant dem Oskari Tokoi, i samband med novemberstreiken i 1917 og mordet på kontoristen Gunnar Nyberg i bydelen Malm i Helsingfors, grunnla en anti-Valpas-gruppe.
Han flyktet til Sovjetunionen, og ved gjenkomsten til Finland ble han dømt til livsvarig fengsel. Han ble likevel benådet i 1924. Under oppholdet i St. Petersburg hadde han vært redaktør for Vapaus, der han hadde behandlet spørsmålet om mulighetene for å samarbeide med de hvite i Finland. Av denne grunn ble han forkastet av bolsjevikene.
Valpas-Hänninen var deretter litterær sekretær ved Finlands fagforeningers sentralorganisasjon (FFC).
Odd Fossengen

Speedwaykarriere

Fossengen signerte for the Poole Pirates i 1968 etter suksessfull testkjøring, og ble en populær forsterkning for klubben blant Pooles tilhengere. I 1968 kom han på 3.-plass i «the World Pairs Final» sammen med Øyvind Berg. Han fikk sin «Major Honour» i 1969, da Poole Pirates vant «the British League Championship». I mai 1974 endte Fossengens speedwaykarriere etter at han fikk en alvorlig hofteskade da han kjørte for Poole mot Oxford.
Lagtingsvalget på Færøyene 1984

Partier og lister

Partiene Javnaðarflokkurin, Tjóðveldisflokkurin, Fólkaflokkurin, Sambandsflokkurin, Sjálvstýrisflokkurin og Kristiligi Fólkaflokkurin stilte liste i alle seks valgkretser. Alle partiene var representert på Lagtinget i perioden 1980–1984, og alle fikk også representasjon i perioden 1984–1988.

Valgkampen

Lagtingsvalget 1980 hadde vært et temmelig ideologisk valg mellom høyre og venstre, der venstresiden tapte etter at partiene fra Atli Dams tredje regjering hadde kommet til uenighet. Pauli Ellefsens regjering var derfor den første rene, borgerlige regjeringen siden 1959. Blant regjeringens storsaker var å starte SEVs vannkraftutbygging ved Eiði, noe som også ble gjennomført. Fra 1983 var Færøyene inne i en høykonjunktur, med omfattende skattelettelser til privatpersoner og næringsliv fra regjeringen, men også kraftig importvekst og enorme investeringer innenfor både hav- og kystfiskeri og oppdrettsnæring. Hovedkritikken mot Pauli Ellefsens regjering var tredoblingen av Færøyenes utenlandsgjeld i den perioden den styrte.
Blexen

Blexen er et distrikt i Niedersachsen Nordenham, nordøst for bydelen Wesermarsch ved utløpet av Weser (mot Bremerhaven). Den har en befolkning på 2 750.
Den 29. september 1929 ble det anlagt en sjøflyhavn i Blexen. Siktemålet var at den kunne brukes som utgangspunkt for fly til New York. Dette ble aldri realisert. Sjøflyhavnen ble imidlertid senere brukt av katapultflyene fra atlanterhavsbåtene SS «Bremen» og SS «Europa».
Elvebakken (Alta)

Elvebakken er en bydel i Alta, og er et av byens tre hovedsentra. Den ligger ved Altaelva der den har dannet et delta før den renner ut i sjøen. På Elvebakken ligger Alta lufthavn.
Elvebakken kirke, som er en langkirke, fra 1964, ligger på en høyde over plassen, og er et kjent turistmål.  
Gamle Altagård ble brent ned da tyskerne forlot Alta, og det nåværende bygg ble bygget etter krigen og ligger på Elvebakken. 
Fram til 2005 var det hovedkvarter for Heimevernsdistrikt-17 Vest-Finnmark
Storedal Kultursenter

Storedal Kultursenter er et park- og kulturanlegg som ligger på gården Store Dal i Skjeberg utenfor Sarpsborg i Østfold.

Hage for synshemmede

Anlegget er skapt av kunstnere, naturvitenskapsfolk og hagearkitekter og danner et opplevelsesenter for natur og kunst spesielt lagt til rette for synshemmede. 
Anlegget består av en studiehage med rundt 250 forskjellige planter, et utendørs amfiteater og lydskulpturen Ode til lyset av Arnold Haukeland med musikk av Arne Nordheim. Anlegget ble åpnet av Kronprins Harald 12. august 1970.
Sommeren 2004 ble en helleristningsutstilling øverst i studiehagen åpnet. Utstillingen inneholder ca. 30 helleristningsmotiver som er reprodusert på 7 store steinheller og som stammer fra siste del av bronsealderen (900-500 f.Kr.) 
Lydskulpturen Ode til lyset som rager 19,5 m over det flate kulturlandskapet, skal symbolisere armer som strekker seg mot lyset. På og rundt selve skulpturen er det 26 høyttalere, som spiller  komponisten Arne Nordheims stereofoniske musikkbeskrivelse av skulpturen.

Historie

Mange arkeologiske funn viser tidlig bosetning. I umiddelbar nærhet finnes også helleristninger, som kan leses like godt med fingrene som med øynene. Ifølge Snorre ble kong Magnus Blinde født på gården Storedal i 1117. Hans mor var Borghild Olavsdatter, datter på gården, og hans far kong Sigurd Jorsalfare. Magnus ble konge 13 år gammel, men måtte utkjempe flere slag mot arvinger som gjorde krav på kongetronen. Han ble tatt til fange i Bergen i 1135 av onkelen og motstanderen Harald Gille, som lot ham blinde og mishandle. Han ble både gjeldet, fikk kappet av en fot, og øynene stukket ut. Derav hans tilnavn, «Blinde». Kong Magnus Blinde falt i slaget ved Holmengrå, omkring 3 mil fra Storedal i 1139.
Erling Stordahl, som selv ble synshemmet 13 år gammel, overtok gården Storedal etter sin far i 1957.  Han ønsket å gjøre noe mer ut av området enn bare jordbruk.  Planen var først å reise et monument over Magnus Blinde. Etterhvert formet imidlertid kunstnere, naturvidenskapsfolk og hagearkitekt et kulturanlegg for opplevelse av natur og kunst – for alle mennesker – men spesielt lagt til rette for synshemmede. 
Anlegget ble åpnet av Kronprins Harald 12. august 1970.
Apterapomecyna

Utbredelse

Slekten er kjent fra Tanzania.
Ellen Sofie Olsvik

Verdensmesterskap i orientering

Olsvik vant gullmedalje i stafett under verdensmesterskapet arrangert i Gérardmer, Frankrike i 1987. Hun løp tredje etappe på vinnerlaget som ellers bestod avRagnhild Bratberg, Ragnhild Bente Andersen og Brit Volden. To år tidligere tok hun stafettsølv i australske Bendigo i 1985 som ankerkvinne på det norske laget. Ragnhild Bratberg, Hilde Tellesbø og Helle Johansen løp de øvrige etappene.

Verdenscupen

Olsvik vant den første verdenscupen i 1986 med 112 poeng, foran Jorunn Teigen (108 poeng) og Karin Rabe (101 poeng).

Skiorientering

Verdensmester i stafett, skiorientering i  Batak, Bulgaria (1986) sammen med Toril Hallan og Ragnhild Bratberg.
Blomsterbukker

Utseende

Små til ganske store (6–30 mm), som oftest slanke og ikke påfallende hårete trebukker. Hodet er fremoverstrakt og relativt lite, pronotum minst så langt som bredt og sterkt hvelvet. De har en tydelig, innsnørt "hals" bak på hodet. Dekkvingene dekker vanligvis hele bakkroppen, beina er slanke. Mange arter er ganske fargerike, en god del er farget i gult og svart og er grove etterligninger av veps.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Skadedyr

Få eller ingen av disse artene er å regne som skadedyr, da larvene utvikler seg bare i trevirke som forlengst er dødt, oftest også soppangrepet.

Kilder

Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.
Middelhavslekene 1955

Middelhavslekene 1955. De andre middelhavslekene ble arrangert i Barcelona i Spania i perioden 15. til 25. juli 1955. Det var 1135 utøvere fra 10 nasjoner som deltok i nitten sporter. Frankrike ble beste nasjon med trettini gullmedaljer foran Italia med trettito.
Bokhandelens forfatterstipend

Bokhandlerforeningens forfatterstipend er en litterær pris som skal gå til forfattere i etableringsfasen. Prisen ble første gang delt ut i 2007 og er et samarbeid mellom Den norske Forfatterforening og Bokhandlerforeningen. Det er det litterære råd som innstiller forfattere til stipendene. Hovedstipendet er på 200 000. I tillegg deles det ut to stipend på 60 000. Prisen går til nye og sterke forfatterskap.
Gdynia

Historie

Navnet Gdynia brukes for første gang i 1253 om en kasjubisk fiskeby. I 1789 fantes 21 hus i landsbyen. Som del av Pommern var den en polsk provins fra cirka 990-1308. I 1309–1310 ble den erobret av Den tyske orden (1309-1454/66), men ble så del av Kongedømmet Polen (1466–1772). Under Polens første deling i 1772 ble den annektert av Kongelige Preussen (1772-1870), og ble senere som del av Preussen del av Det tyske keiserrike (1870–1920). I 1870 hadde landsbyen Gdingen 1 200 innbyggere. 
Etter Versaillestraktaten 1919 ble Gdynia sammen med andre deler av det tidligere Vest-Pommern en del av den nye Republikken Polen. I 1921 startet konstruksjonen av en sjøhavn i Gdynia, som ble utviklet til den viktigste havnen i Den polske korridor. Byen ble bygd senere enn sjøhavnen, og fikk byrettigheter i 1926. Gdynia begynte å vokse kraftig etter 1928 med en befolkning på 120 000 i 1939.
Byen og sjøhavnen ble erobret og annektert av Tyskland i september 1939 og gitt navnet Gotenhafen. 50 000 polske innbyggere ble fordrevet til Generalguvernementet og eiendommene deres konfiskert og gitt til tyske nybyggere. Sjøhavnen ble i stor grad ødelagt da tyske tropper trakk seg tilbake i 1945 (90 % av bygningene ble ødelagt). I byen ble også den tyske konsentrasjonsleiren Gotenhafen bygd, en underleir av Stutthof. I 1945 ble byen erobret av sovjetere og innlemmet i det polske Gdańsk-voivodskapet.

Vennskapsbyer

Aalborg, Baranavitsjy, Brooklyn, Kaliningrad, Karlskrona, Kiel, Klaipėda, Kotka, Kristiansand, Kunda, Liepāja, Plymouth, Seattle
W.I.T.C.H.

W.I.T.C.H. er en italiensk tegneserie fra Disney spesielt myntet på jenter. Serien oppsto på Disneys italienske studio i 2001. Mange forfattere og tegnere har arbeidet på serien, men det var Elisabetta Gnone som fikk ideen og utviklet konseptet. Serien inngår i fantasy-sjangeren. Den har også klare likhetstrekk med Mahō Shōjo-sjangeren, en sjanger som omhandler heltinner med magiske krefter. Mahō Shōjo-sjangeren er en undersjanger av manga, og tegnestilen er også klart inspirert av den japanske sjangeren.
Handlingen finner sted i den fiktive byen Heatherfield. Her bor fem tenåringsjenter, Will Vandom, Irma Lair, Taranee Cook, Cornelia, og Hay Lin. Navnet på serien er et akronym av fornavnene deres. De fem jentene har blitt gitt makten over elementene som de nye vokterne av Kandrakar. Som voktere er de har blitt utvalgt til å bruke disse elementene for å beskytte stabiliteten mellom sin egen, og parallelle verdener. De drar til disse parallelle verdenene gjennom portaler funnet i hjembyen Heatherfield.

Media

Tegneserien kommer ut på ca. 20 ulike språk i Europa, Asia og Latin-Amerika. I Norge kom bladet ut 12 ganger i året fra 2001 til det ble utvidet til 18 nummer i 2006. I 2008 gikk det tilbake til 12 utgaver i året, før det ble kansellert i Norge på grunn av lave salgstall i juni 2010. Seriens livsløp var lengre enn i USA, hvor serien ble oppgitt allerede i 2005. Siste nummer ble utgitt i 2012.
I Japan ble aldri den originale tegneserien utgitt. I stedet ble en manga basert på tegneserien. Haruko Iida (飯田晴子 Iida Haruko) sto for tegningen. Kadokawa Publishing (角川書店 Kadokawa Shoten) sto for utgivelsen i det månedlig utgitte magasinet Asuka Monthly (月刊あすか Gekkan Asuka). Senere ble de også utgitt i to samlinger (Tankoban) og ble kansellert. Daisuke Ehara (江原大介 Ehara Daisuke) sto for illustrasjonene på permen av disse.
En TV-serie basert på den originale serien ble påbegynt i USA i januar 2005. Handlingen var ikke helt den samme som i bladet, men holdt seg til det originale konseptet. I september samme år kom serien til Norge, hvor den gikk i to år før også den ble kansellert.
Utallige merchendise-artikler ble også innført i løpet av tegneseriens liv. Herunder finnes dukker, skoleartikler, aktivitetshefter, brettspill, klær osv. I tillegg finnes det et videospill for Gameboy Advance basert på TV-serien, som har samme navn. Spillet ble utgitt i Europa i oktober 2005 av Disney Interactive.
Smedby

Smedby er et tettsted i Kalmar kommune i Kalmar län i Småland i Sverige. I 2010 hadde tettstedet 3 487 innbyggere.
Smedby ligger cirka 10 kilometer vest for Kalmar.
Beijings olympialandsby

Beijings olympialandsby (forenklet kinesisk: 北京奥运村; tradisjonell kinesisk: 北京奧運村; pinyin: Běijīng Àoyùn Cūn) er et boligkompleks i Beijing i Folkerepublikken Kina. Det ble tatt i bruk den 26. juli 2008 for utøvere, trenere og andre tilknyttet De olympiske sommerleker 2008. Høyhuskomplekset ligger i Olympiaparken i Beijing, det store sportsområdet som ble anlagt for OL i bydistriktet Chaoyang nord for Beijings sentrum.
Andrew Bevan

Praksis i Oslo

Bevan startet sin praksis i Oslo i 1985. Bevan lå i lang tid i strid med Televerket og Telenor, og var misfornøyd med at teleselskapet klassifiserte virksomheten hans som underholdning. I 1988 gikk Televerket med på å benytte astrologi som yrkestittel «for å få denne saken ut av verden».

Programleder i radio

Bevan har også vært programleder i radio. Han var programleder for «Astrologens time» hos Radio Sandnes i perioden 1990–1992, og han hadde et ukentlig innslag i Natt Café hos P4 i 1996–1997.
Semporna

Byen

Byen Semporna har 35 301 innbyggere, og er utgangspunkt for passasjerfergene til nasjonalparkene og en rekke populære dykkersteder langs kysten.